
[bookmark: _Toc327957936]Määrusega kinnitatakse Narva linna soojusmajanduse arengukava aastateks 2023-2032.


Narva Linnavolikogu 24.03.2022 otsusega nr 13 algatati Narva linna soojusmajanduse arengukava aastateks 2023-2032 (edaspidi arengukava) koostamist ja kehtestati vastav lähteülesanne.

Arengukava koostamise korraldas Narva Linna Arenduse ja Ökonoomika Amet. 

Arengukava koostamise eesmärgiks oli anda Narva linna kaugküttepiirkonna arengusuunad soojusmajanduse edasiseks arenguks järgneva kümne aasta jooksul. Arengukava peab aitama omavalitsusel ja võrguettevõtjal oma tegevust ning investeeringuid planeerida ning teostada, sh andma olulise sisendi hetkel koostatavale Narva üldplaneeringule 2035+.

[bookmark: _Hlk135191772]Arengukava koostamiseks oli kaasatud pädev töövõtja Energex Experts OÜ (edaspidi arengukava koostaja) viimase ja Narva Linna Arenduse ja Ökonoomika Ameti vahel  24.05.2022 sõlmitud töövõtulepingu alusel. 
Arengukava koostamisel on lähtutud Majandus- ja Taristuministri määrusega nr 40
„Soojusmajanduse arengukava koostamise toetamise tingimused“ § 10 kehtestatud nõuetest.

Arengukava koostamise käigus on toimunud mitmeid temaatilisi arutelusid linnavalitsuse ametiasutuste ja võrguettevõtja esindajate kaasamisega, aktiivselt tagasisidet on andnud Arhitektuuri- ja Linnaplaneerimise Amet, Narva Linna Arenduse ja Ökonoomika Amet, Linnamajandusamet, Narva Soojusvõrk AS, Enefit Power AS. Avaliku arutelude kaudu on kaasatud kõik huvitatud isikud. Arengukava avalikustamine toimus kahel tasandil: 
1) soojusmajanduse arengustsenaariumite avalik väljapanek toimus 26.09.2022 kuni 10.10.2022 ning stsenaariumite tutvustus ja avalik arutelu  toimus 12.10.2022. 
2) Arengukava eelnõu avalik väljapanek toimus 10.04-24.04.2023 ning eelnõu tutvustus ja avalik arutelu toimus 26.04.2023. 

Arengustsenaariumite avalikustamise käigus esitatud küsimustele vastused on esitatud käesoleva õiendi Lisas 1.
Arengukava eelnõu avaliku arutelul esitatud küsimused ja vastused on fikseeritud 26.04.2023 avaliku arutelu protokollis ning esitatud õiendi Lisas 2. 

Arengukava avalikustamise koondmaterjalid on kättesaadavad:
https://NarvaLK.quickconnect.to/d/s/qjI5GTmAeLQsj2HKQaaMsxsa9mSWsj7H/WStTqlAVIg6U5fMKt4NMLBlYc8z4vFWO-cLngLV_95wk

Lõpptulemusena valmis Narva linna soojusmajanduse arengukava aastateks 2023–2032, mis annab ülevaate Narva linna kaugküttevõrgu soojuse tootmisest ja tarbimisest ning analüüsib erinevaid meetmeid ja tehnoloogiaid, et muuta soojuse tootmine ja tarbimine säästlikumaks ning keskkonnasõbralikumaks. Arengukavas on esitatud kolm arengustsenaariumit Narva linna soojusvarustuse tagamiseks järgmise 10 aasta jooksul.

Linnavolikogu poolt arengukava kehtestamise järgselt vastutab arengukava rakendamise eest Narva Linnavalitsuse Linnamajandusamet tulenevalt Narva Linnavolikogu 29.08.2019 määruse nr 18 „Narva Linnavalitsuse Linnamajandusameti põhimäärus“ § 6 lõikest 1 ja § 7 punktist 4.

